ลักษณะการประกอบธุรกิจ

ประวัติความเป็นมา

บริษัท ไทย แคปปิตอล คอร์ปอเรชั่น จำกัด (มหาชน) เดิมชื่อ บริษัท ไทยฮีทเอ็กซ์เช้นจ์ จำกัด
(มหาชน) เริ่มก่อตั้งในปี 2515
ด้วยทุนจดทะเบียน 1 ล้านบาท เพื่อผลิตชิ้นส่วนเครื่องปรับอากาศรถยนต์ทดแทนการนำเข้า
สรุปการเปลี่ยนแปลงและพัฒนาการ
ที่สำคัญในช่วงระยะเวลาที่ผ่านมา ได้ดังนี้

ปี 2515 ผลิต EVAPORATOR ภายใต้เครื่องหมายการค้ายี่ห้อ MARK IV
ซึ่งได้รับการสนับสนุนเทคโนโลยีจาก John E. Mitchel ประเทศสหรัฐอเมริกา
กำลังการผลิตประมาณ 20,000 เครื่องต่อปี และเริ่มการผลิตด้วยบุคลากรและทีมงานของบริษัทเอง
ภายหลังสัญญาที่มีกับ John E. Mitchel สิ้นสุดลงในปี 2521

ปี 2523 เริ่มส่งออกสินค้าไปยังประเทศใกล้เคียง เช่น มาเลเซีย และ สิงคโปร์

เป็นผู้แทนจำหน่ายคอมเพรสเซอร์ สำหรับเครื่องปรับอากาศรถยนต์ ยี่ห้อ SANDEN

เริ่มทำการผลิตคอล์ยร้อน หรือ CONDENSER
ซึ่งเป็นชิ้นส่วนระบายความร้อนที่ติดตั้งอยู่หน้าหม้อน้ำในห้องเครื่องของรถยนต์
จากเดิมที่ต้องนำเข้าจากต่างประเทศ

ปี 2528 ขยายการผลิตโดยลงทุนซื้อเครื่อง Fin Press เพิ่ม

ส่งออกไปต่างประเทศมากขึ้น สามารถเปิดตลาดใหม่ได้ใน อินโดนีเซีย อินเดีย ไต้หวัน จีน
ออสเตรเลีย ตะวันออกกลาง และยุโรปบางประเทศ

ปี 2531 ขยายการผลิตเป็น 3 กะ

ปี 2534 เพิ่มทุนจดทะเบียนเป็น 100 ล้านบาท
เพื่อเข้าจดทะเบียนในตลาดหลักทรัพย์แห่งประเทศไทย

ร่วมลงทุนตั้งโรงงานชื่อ P.T. MARKINDO THECO ในประเทศอินโดนีเซีย
เพื่อผลิตชิ้นส่วนเครื่องปรับอากาศรถยนต์ ด้วยทุนจดทะเบียน 2 ล้านเหรียญสหรัฐ
โดยบริษัทถือหุ้นร้อยละ 50

ปี 2535 ร่วมลงทุนกับ SANDEN INTERNATIONAL CORPORATION (JAPAN)
ตั้งโรงงานผลิตชิ้นส่วนเครื่องปรับอากาศรถยนต์ในประเทศไทย เพื่อมุ่งเน้นตลาดรถญี่ปุ่น
โดยใช้ชื่อว่า บริษัท SANDEN THECO จำกัด ด้วยทุนจดทะเบียน 80 ล้านบาท
บริษัทถือหุ้นในสัดส่วนร้อยละ 51

เพิ่มทุนจดทะเบียนเป็น 200 ล้านบาท เพื่อลงทุนในโรงงานใหม่

ปี 2536 จัดตั้งบริษัท ทีโก้เซลล์ จำกัด ด้วยทุนจดทะเบียน 10 ล้านบาท
เพื่อเพิ่มประสิทธิภาพการดำเนินกิจกรรมด้านการตลาด

ร่วมลงทุนกับ INDUS AIR CONDITIONING PVT.,LTD.
ตั้งโรงงานผลิตชิ้นส่วนเครื่องปรับอากาศรถยนต์และอาคาร ที่ประเทศอินเดีย ด้วยทุนจดทะเบียน
22.4 ล้านรูปี บริษัทถือหุ้นในสัดส่วนร้อยละ 49

ปี 2537 ย้ายโรงงานไปยังนิคมอุตสาหกรรมเวลโกรว์ ถนนบางนา-ตราด กม.ที่ 36
ซึ่งเป็นกรรมสิทธิ์ของบริษัท

ขยายตลาดส่งออกเครื่องปรับอากาศสำหรับรถยนต์สู่สหรัฐอเมริกา
และส่งออกเครื่องปรับอากาศสำเร็จรูป สำหรับใช้ในโรงงานอุตสาหกรรมไปยังประเทศญี่ปุ่น

เริ่มผลิตมอเตอร์ซึ่งเป็นส่วนประกอบหลักของตู้แอร์ เพื่อลดการนำเข้าและลดต้นทุนการผลิต

แปรสภาพเป็นบริษัทมหาชน ทะเบียนเลขที่ 369

ปี 2538 ส่งออกมอเตอร์ที่ผลิตได้เพื่อจำหน่ายในต่างประเทศ

ปี 2540 นำระบบล้างคอล์ยใหม่เข้ามาใช้ในการผลิต เพื่อเลิกการใช้สาร CFC ในขั้นตอนการผลิต
โดยได้รับเงินช่วยเหลือแบบให้เปล่าจาก World Bank

ปี 2541 ขายเงินลงทุนในบริษัท ซันเด้น ทีโก้ จำกัด สัดส่วนการถือหุ้นลดลงจากร้อยละ 32
เหลือร้อยละ 19

ปี 2542 บริษัทได้รับมาตรฐาน ISO 9002

ปรับปรุงโครงสร้างหนี้ กับสถาบันการเงินโดยสามารถลดเงินต้นและดอกเบี้ยลงได้บางส่วน

ปี 2543 ยื่นฟื้นฟูกิจการที่ศาลล้มละลายกลาง ในเดือน ธันวาคม 2543

เพิ่มทุนจดทะเบียนจาก 200 ล้านบาท เป็น 492.76 ล้านบาท โดยทุนชำระแล้วเท่ากับ 407.23
ล้านบาท

ขายเงินลงทุน บริษัท อินดัส ทีโก้ จำกัด ในประเทศอินเดีย ทั้งหมดให้แก่ผู้ร่วมทุนชาวอินเดีย
เนื่องจาก
ผลประกอบการไม่มีกำไร

ปี 2544 ศาลล้มละลายกลางมีคำสั่งให้ฟื้นฟูกิจการ โดยมี บริษัท ไทยฮีท รีไววัล จำกัด
เป็นผู้ทำแผน

บริษัทได้รับมาตรฐาน ISO 9001:2000

ปี 2545 ศาลล้มละลายกลางมีคำสั่งเห็นชอบด้วยแผนฟื้นฟูกิจการของบริษัท และแต่งตั้งให้บริษัท
ไทยฮีท รีไววัล จำกัด เป็นผู้บริหารแผน

เริ่มจำหน่ายเครื่องปรับอากาศสำเร็จรูปในอาคาร ยี่ห้อ “Morning Star”

ปี 2546 เพิ่มทุนจดทะเบียน โดยทุนชำระแล้วเท่ากับ 568.029 ล้านบาท

ปี 2547 ขายเงินลงทุนในบริษัท ซันเด้น ทีโก้ จำกัด ที่เหลืออยู่ร้อยละ 19 ทั้งหมดนั้น
ให้แก่ผู้ร่วมทุนชาวญี่ปุ่น

ปี 2548 ศาลล้มละลายกลางมีคำสั่งเห็นชอบให้แก้ไขแผนฟื้นฟูกิจการของบริษัท ในเดือนพฤษภาคม

เพิ่มทุนจดทะเบียนเป็น 619.858 ล้านบาท
และลดทุนจดทะเบียนและทุนชำระแล้วของบริษัทด้วยการลดมูลค่าหุ้น
ที่ตราไว้จากเดิมหุ้นละ 10 บาท เป็นหุ้นละ 1 บาท โดยไม่เปลี่ยนแปลงจำนวนหุ้นจดทะเบียน
ทำให้ทุนจดทะเบียนลดลงเหลือ 61.9858 ล้านบาท

ปรับปรุงส่วนเกินมูลค่าหุ้น จำนวน 58 ล้านบาท และสำรองตามกฎหมายจำนวน 18.585 ล้านบาท
เพื่อลดขาดทุนสะสม

เพิ่มทุนจดทะเบียนจำนวน 123.97 ล้านหุ้น มูลค่าหุ้นละ 1 บาท โดยจัดสรร 61.985
ล้านหุ้นเพื่อเสนอขายหุ้นเพิ่มทุน และจัดสรรหุ้นที่เหลือจำนวน 61.985 ล้านหุ้น
เพื่อรองรับการออกใบสำคัญแสดงสิทธิ (TCC-WA) จำนวน 61.985 ล้านหน่วย
ให้แก่ผู้จองซื้อหุ้นเพิ่มทุน (TCC-WA อายุ 5 ปี ครบกำหนด 17 พฤษภาคม 2553
ใช้สิทธิได้ทุกสิ้นไตรมาส อัตราใช้สิทธิ 1 : 1 ราคาใช้สิทธิ 1 บาท/หุ้น)

เพิ่มทุนจดทะเบียนจำนวน 287.41 ล้านหุ้น มูลค่าหุ้นละ 1 บาท
เพื่อรองรับการแปลงสภาพหุ้นบุริมสิทธิ์ที่ถือโดยสถาบันการเงินทั้งหมด เป็นหุ้นสามัญ

ปี 2549 ศาลล้มละลายกลางมีคำสั่งเห็นชอบให้แก้ไขแผนฟื้นฟูกิจการของบริษัทในเดือนมีนาคม

แปลงหนี้แรงงานเป็นหุ้นสามัญจำนวน 46.31 ล้านหุ้น

รับรู้กำไรจากการปรับโครงสร้างหนี้จำนวน 56.32 ล้านบาทในไตรมาสที่ 1

เพิ่มทุนจดทะเบียนเป็น 1,000 ล้านบาท และได้รับเงินเพิ่มทุนจากกลุ่มผู้ร่วมทุนใหม่จำนวน 513
ล้านบาท ในเดือนเมษายน ซึ่งแบ่งออกเป็น 2 กลุ่มหลัก ได้แก่ กลุ่มตระกูลชัยวิกรัย
และกลุ่มนายชำนิ จันทร์ฉาย โดยเงินทุนที่ได้รับ

  * 176.75 ล้านบาท ชำระหนี้คืนให้กับเจ้าหนี้สถาบันการเงินแบบเบ็ดเสร็จ
  และไถ่ถอนภาระค้ำประกันของหลักทรัพย์ทั้งหมดของบริษัท

  * 300 ล้านบาท ลงทุนในบริษัท เหล็กบูรพา อุตสาหกรรม จำกัด (BRP)
  ตามแผนฟื้นฟูกิจการของ BRP โดย

  - 200 ล้านบาท ลงทุนซื้อหุ้นสามัญจำนวน 40 ล้านหุ้น มูลค่าที่ตราไว้หุ้นละ 5 บาท
  โดยบริษัทถือหุ้นในสัดส่วนร้อยละ 69.71

  - 100 ล้านบาท ให้ความช่วยเหลือทางการเงินแก่ BRP ในรูปของเงินให้กู้ยืมระยะสั้น
  อัตราดอกเบี้ย MLR เฉลี่ย 5 ธนาคารพาณิชย์ขนาดใหญ่

  * 36.25 ล้านบาท เป็นเงินทุนหมุนเวียนในการดำเนินกิจการของบริษัท

  เดือนกรกฎาคม ศาลล้มละลายกลางมีคำสั่งยกเลิกการฟื้นฟูกิจการของบริษัท

  เปลี่ยนแปลงกรรมการและทีมผู้บริหารบางส่วนเข้าบริหารกิจการร่วมกับกลุ่มผู้บริหารชุดเดิม โดย

  * กลุ่มผู้ร่วมทุนใหม่ ส่งตัวแทนเข้าเป็นกรรมการบริษัทและผู้บริหาร โดย กลุ่มตระกูลชัยวิกรัย ส่ง
  นางสาวยุพิน ชัยวิกรัย ร่วมเป็นกรรมการ, นายสมเกียรติ กมลบาล
  ร่วมเป็นกรรมการและผู้บริหาร และนายชำนิ จันทร์ฉาย ร่วมเป็นกรรมการ
  และดำรงตำแหน่งประธานกรรมการ

  * สรรหาบุคคลภายนอกร่วมเป็นกรรมการและผู้บริหาร ได้แก่ นายธีระวัฒน์ เนืองนอง
  เป็นกรรมการและกรรมการผู้จัดการใหญ่ นายวิสูต กัจฉมาภรณ์ ผู้ชำนาญการด้านบัญชีและภาษี
  รวมถึงมีประสบการณ์และความชำนาญในอุตสาหกรรมเหล็ก เป็นกรรมการ

  * แต่งตั้งคณะกรรมการตรวจสอบ จำนวน 3 คน ประกอบด้วย พล.ต.ท.เจตน์ มงคลหัตถี,
  นายสุวัฒน์ สิทธิมงคล โดยมี นายราเมศวร์ อุปถัมพันธุ์ เป็นประธานกรรมการตรวจสอบ

ปี 2550 เดือนมกราคม ผู้บริหารเดิมของ TCC จำนวน 2 คน ได้แก่ นายโอฬาร จารุจินดา
และนายสุรินทร์ วรรณเพ็ญสกุล ลาออกจากการเป็นกรรมการและผู้บริหารของบริษัท
ภายหลังการเสียชีวิตของแกนนำผู้บริหารเดิม นายสุรพล ลีสหปัญญา ในช่วงปลายเดือนธันวาคม
2549

เดือนกุมภาพันธ์ TCC เข้าค้ำประกันสินเชื่อวงเงิน 345 ล้านบาทที่ BRP
ได้รับจากธนาคารผู้ให้สินเชื่อ และยินยอมให้หนี้เงินกู้จำนวน 100 ล้านบาท ที่ให้กู้ยืมแก่ BRP
เป็นหนี้ด้อยสิทธิ โดยหลักประกันสินเชื่อนอกเหนือจากการค้ำประกันโดย TCC แล้ว
ยังมีการจำนองที่ดินพร้อมสิ่งปลูกสร้าง และเครื่องจักร
รวมถึงการค้ำประกันในฐานะส่วนตัวของผู้ถือหุ้นและผู้บริหารหลักวงเงิน 15 ล้านบาท
และการโอนสิทธิในการรับผลประโยชน์ตามกรมธรรม์ประกันภัย

เดือนเมษายน ที่ประชุมสามัญผู้ถือหุ้นประจำปี 2550
มีมติอนุมัติย้ายที่ตั้งสำนักงานใหญ่ของบริษัทจากถนนรามคำแหง มาอยู่ ณ ที่ตั้งโรงงาน
ที่นิคมอุตสาหกรรมเวลโกรว์ อำเภอบางปะกง จังหวัดฉะเชิงเทรา และอนุมัติเปลี่ยนชื่อบริษัทจาก
บริษัท ไทยฮีทเอ็กซ์เช้นจ์ จำกัด (มหาชน) เป็น บริษัท ไทย แคปปิตอล คอร์ปอเรชั่น จำกัด
(มหาชน) โดยชื่อย่อที่ใช้ซื้อขายในตลาดหลักทรัพย์ได้เปลี่ยนจาก THECO เป็น TCC
ซึ่งการจดทะเบียนเปลี่ยนแปลงต่อกรมพัฒนาธุรกิจการค้า
กระทรวงพาณิชย์ดำเนินการแล้วเสร็จในเดือนมิถุนายน 2550

เดือนกรกฎาคม แต่งตั้งกรรมการใหม่ 2 คน ได้แก่ นายชัยศิลป์ แต้มศิริชัย และนายธำรงค์
เชียรเตชากุล

เดือนสิงหาคม แต่งตั้งกรรมการใหม่ 1 คน ได้แก่ นายกิตติศักดิ์ ชัยวิกรัย
ซึ่งต่อมาได้รับแต่งตั้งเป็นผู้บริหารระดับสูง ตำแหน่ง ประธานเจ้าหน้าที่บริหาร ในเดือนพฤศจิกายน
2550

เดือนตุลาคม ได้รับอนุญาตจากสำนักงาน กลต.
ให้ออกเสนอขายใบสำคัญแสดงสิทธิที่จะซื้อหุ้นสามัญของบริษัท
TCC-W1 ให้กับผู้ถือหุ้นเดิมของบริษัทที่มีชื่อปรากฎในสมุดทะเบียน ณ วันที่ 30 ตุลาคม 2550
แบบไม่คิดมูลค่า
โดยได้จัดสรรใบสำคัญแสดงสิทธิดังกล่าวให้กับผู้ถือหุ้นในวันที่ 31 ตุลาคม 2550 จำนวนรวม
323,016,210 หน่วย และนำหลักทรัพย์ดังกล่าวเข้าจดทะเบียนในตลาดหลักทรัพย์แห่งประเทศไทย
เริ่มทำการซื้อขายนับแต่วันที่ 9 พฤศจิกายน 2550 เป็นต้นมา ทั้งนี้ TCC-W1
สามารถใช้สิทธิซื้อหุ้นสามัญของบริษัทได้ในอัตรา 1 : 1 ราคาใช้สิทธิหุ้นละ 1 บาท
กำหนดใช้สิทธิได้ทุกสิ้นเดือนมิถุนายน ของทุกปี เริ่มครั้งแรกปี 2552 โดยใบสำคัญแสดงสิทธิมีอายุ 7
ปี ครบกำหนดในวันที่ 30 ตุลาคม 2557

เดือนพฤศจิกายน ที่ประชุมคณะกรรมการบริษัทมีมติอนุมัติเสนอที่ประชุมผู้ถือหุ้นแก้ไขข้อบังคับบริษัท ข้อ
5. เพื่อปรับสัดส่วนการถือครองหุ้นของคนต่างด้าวจาก ไม่เกินร้อยละ 25 เป็นไม่เกินร้อยละ 49
โดยให้ตัดข้อความส่วนที่จำกัดจำนวนผู้ถือหุ้นชาวต่างด้าวทิ้ง
เพื่อป้องกันปัญหาในทางปฏิบัติที่อาจเกิดขึ้นกับงานนายทะเบียนหลักทรัพย์

เดือนธันวาคม ที่ประชุมคณะกรรมการบริษัทมีมติอนุมัติขายที่ดินพร้อมสิ่งปลูกสร้าง ณ
ที่ตั้งสำนักงานใหญ่และโรงงานของบริษัท ในราคา 176 ล้านบาท
และให้ฝ่ายจัดการพิจารณาหาพื้นที่แห่งใหม่ใช้เป็นโรงงานทดแทนสถานที่เดิม
โดยราคาขายดังกล่าวสูงกว่าราคาประเมินที่ 158.1 ล้านบาท ประเมินโดย บริษัท แอคทีฟ แวลู
จำกัด ผู้ประเมินราคาที่ได้รับความเห็นชอบจากสำนักงานกลต. TCC ได้ลงนามสัญญาจะซื้อจะขาย
พร้อมรับชำระเงินมัดจำ จำนวน
50 ล้านบาท เมื่อวันที่ 6 ธันวาคม 2550 และโอนกรรมสิทธิ์พร้อมรับชำระเงินส่วนที่เหลือจำนวน
126 ล้านบาท ในวันที่ 30 มกราคม 2551 เรียบร้อยแล้ว
และมีสิทธิใช้ที่ดินพร้อมสิ่งปลูกสร้างดังกล่าวต่อตามสัญญาเช่าจนถึงวันที่
31 ธันวาคม 2551 โดยนับแต่วันโอนกรรมสิทธิ์ถึงวันที่ 30 มิถุนายน 2551 ไม่มีค่าเช่า
และตั้งแต่เดือนกรกฎาคม ถึงธันวาคม 2551 ชำระค่าเช่าอัตรา 540,000 บาท/เดือน

ปี 2551 เดือนมกราคม ที่ประชุมคณะกรรมการมีมติอนุมัติเริ่มดำเนินธุรกิจค้าถ่านหิน

เดือนกุมภาพันธ์ เริ่มนำเข้าถ่านหิน LOT แรก และที่ประชุมคณะกรรมการบริษัทมีมติอนุมัติ ดังนี้

-   ขายหุ้น BRP ที่ถืออยู่ทั้งจำนวนให้แก่ บริษัท มิลล์คอนสตีลดินดัสทรีส์ จำกัด (มหาชน)
    (“MILL”) ในราคา 200 ล้านบาท (เท่ากับราคาที่ตราไว้ และต้นทุนที่ TCC
    ซื้อมาในครั้งแรกที่ 5 บาท/หุ้น) ซึ่งมูลค่าตามบัญชีในงบการเงินของบริษัท ณ 31 ธันวาคม
    2550 เท่ากับ 179.50 ล้านบาท หรือ 4.4875 บาท/หุ้น โดยความเห็นของ บริษัท
    แอดไวเซอรี่ พลัส จำกัด ที่ปรึกษาทางการเงินอิสระที่ได้รับอนุญาตจากสำนักงาน กลต.
    ผู้ประเมินและให้ความเห็นในการเข้าทำรายการครั้งนี้
    สรุปว่าราคาขายดังกล่าวมีความเหมาะสม เนื่องจาก ราคาขายที่ 5 บาท/หุ้น สูงกว่า
    มูลค่าตลาดยุติธรรมคำนวณโดยวิธีปรับปรุงมูลค่าหุ้นตามบัญชี ซึ่งเท่ากับ 4.75 บาท/หุ้น

-   แก้ไขเพิ่มเติมวัตถุประสงค์ของบริษัท เพื่อให้สอดคล้องและรองรับธุรกิจค้าถ่านหินของบริษัท

-   ย้ายที่ตั้งสำนักงานใหญ่จากที่ตั้งโรงงานเดิมที่ได้จำหน่ายให้บุคคลอื่นไปแล้ว ไปยัง เลขที่ 87/2
    อาคารซีอาร์ซี ทาวเวอร์ ชั้น 45 ออลซีซั่นส์เพลส ถนนวิทยุ แขวงลุมพินี เขตปทุมวัน
    กรุงเทพฯ

เดือนมีนาคม ลงนามในบันทึกข้อตกลงซื้อขายหุ้น BRP และรับชำระเงินมัดจำตามเงื่อนไขจำนวน 50
ล้านบาท
เงินส่วนที่เหลือจำนวน 150 ล้านบาท จะชำระภายใน 15
วันนับแต่วันที่ได้รับอนุมัติจากที่ประชุมผู้ถือหุ้น (กรณีจำเป็น) ทั้งนี้ ก่อนหรือในวันโอนกรรมสิทธิ์หุ้น
ผู้ซื้อจะต้องชำระคืนเงินกู้ 100 ล้านบาท และปลด/รับช่วงภาระ
ค้ำประกันสินเชื่อวงเงิน 345 ล้านบาทให้เรียบร้อย
โดยหากมีเหตุจำเป็นต้องขยายระยะเวลาดำเนินการดังกล่าว
ผู้ซื้อจะต้องดำเนินการให้แล้วเสร็จภายในวันที่ 30 มิถุนายน 2551

ในส่วนของ บริษัท เหล็กบูรพา อุตสาหกรรม จำกัด ก่อตั้งขึ้นโดย ดร.สันติสุข ปลูกสวัสดิ์ เมื่อวันที่
23 กันยายน 2537
จากภาวะที่อุตสาหกรรมก่อสร้างในประเทศมีอัตราเติบโตเพิ่มสูงขึ้นอย่างต่อเนื่อง นับแต่ปี 2534
ทำให้เกิดภาวะอุปสงค์มากกว่าอุปทานในกลุ่มผู้ผลิตเหล็กเพื่อการก่อสร้างในประเทศ
โดยปัจจัยสนับสนุนในขณะนั้น ได้แก่
การได้รับการส่งเสริมการลงทุนจากคณะกรรมการส่งเสริมการลงทุน (BOI)
สรุปการเปลี่ยนแปลงและพัฒนาการที่สำคัญของ BRPได้ดังนี้

ปี 2537 จดทะเบียนก่อตั้งบริษัทด้วยทุนจดทะเบียน 250 ล้านบาท

เริ่มก่อสร้างโรงงาน

ปี 2539 ก่อสร้างโรงงานและติดตั้งเครื่องจักรเสร็จ เริ่มทดลองการผลิต

เริ่มทำการผลิตเชิงพาณิชย์

เริ่มการส่งออกจำหน่ายไปยังต่างประเทศ เช่น สิงคโปร์ บรูไน ฮ่องกง พม่า และเวียตนาม

ได้รับอนุมัติมาตรฐานอุตสาหกรรมจากกระทรวงอุตสาหกรรม สำหรับเหล็กทุกขนาดและทุกมาตรฐาน
(มอก.)

ปี 2540 เพิ่มทุนจดทะเบียนเป็น 385 ล้านบาท

ปี 2543 ได้รับอนุมัติแผนฟื้นฟูกิจการจากศาลล้มละลายกลาง

ลดทุนในส่วนผู้ถือหุ้นเดิมจาก 385 ล้านบาท เหลือ 173.93 ล้านบาท
เพื่อให้เป็นไปตามแผนฟื้นฟูกิจการ

ปี 2549 ลดทุนจดทะเบียนจากเดิม 173.93 ล้านบาท เป็น 86.96 ล้านบาท
โดยการลดมูลค่าหุ้นจากเดิมหุ้นละ 10.00 บาท เหลือ 5.00 บาท

ปี 2549 จัดหาเงินทุนจำนวน 400 ล้านบาท เพื่อชำระหนี้ให้แก่เจ้าหนี้ตามแผนฟื้นฟูกิจการ โดย

  * 200 ล้านบาท ได้จากการขายหุ้นสามัญเพิ่มทุนให้แก่ TCC ซึ่ง BRP ได้เพิ่มทุนจดทะเบียนจาก
  86.96 ล้านบาท เป็น 286.96 ล้านบาท โดยการออกหุ้นสามัญเพิ่มทุนจำนวน 40 ล้านหุ้น
  มูลค่าหุ้นละ
  5.00 บาท เสนอขายให้แก่ TCC ทั้งจำนวน

  * 200 ล้านบาท ได้จากเงินกู้ยืม (TCC 100 ล้านบาท และบุคคลอื่น 100 ล้านบาท)

  BRP นำเงินที่ได้รับจำนวน 384 ล้านบาท ชำระหนี้แบบเบ็ดเสร็จให้แก่เจ้าหนี้
  และไถ่ถอนภาระค้ำประกันของหลักทรัพย์ทั้งหมด เงินส่วนที่เหลือ 16 ล้านบาท
  ใช้เป็นเงินทุนหมุนเวียนในการดำเนินกิจการ

  เดือนตุลาคม ศาลล้มละลายกลางมีคำสั่งยกเลิกการฟื้นฟูกิจการของบริษัท

  เปลี่ยนแปลงกรรมการและผู้บริหารบางส่วน เข้าร่วมบริหารกิจการร่วมกับกรรมการบริหารชุดเดิม
  (นายสันติสุข ปลูกสวัสดิ์ และนายสาโรจน์ ชัยรัตนอุดมกุล) ดังนี้

  * TCC ส่งกรรมการบริษัท 3 คน เข้าร่วมเป็นกรรมการใน BRP ได้แก่ นายชำนิ จันทร์ฉาย
  เป็นประธานกรรมการ นายวิสูต กัจฉมาภรณ์ และนายธีระวัฒน์ เนืองนอง เป็นกรรมการ

  * สรรหาบุคคลภายนอกร่วมเป็นกรรมการและผู้บริหาร ได้แก่ นางนิจมาลย์ นาคไพโรจน์
  เป็นกรรมการและผู้บริหาร นายเจริญพล ฉลองความดี เป็นกรรมการ

  ทั้งนี้ โครงสร้างการบริหารงานภายในเกือบทั้งหมดคงเดิม มีการเปลี่ยนแปลงเพียง นายสาโรจน์
  ชัยรัตนอุดมกุล กรรมการและรองกรรมการผู้จัดการ เป็น กรรมการที่ปรึกษา โดยมีนางนิจมาลย์
  นาคไพโรจน์ ปฏิบัติหน้าที่ในตำแหน่งรองกรรมการผู้จัดการแทน (ดูแลฝ่ายบัญชีและการเงิน
  ฝ่ายบุคคล และฝ่ายสารสนเทศ)

ปี 2550 เดือนกุมภาพันธ์ ได้รับอนุมัติวงเงินสินเชื่อจาก TMB Bank วงเงิน 345 ล้านบาท
โดยกำหนดเงื่อนไขให้มีหลักประกัน ดังนี้

1)  จำนองที่ดินพร้อมสิ่งปลูกสร้าง และเครื่องจักร จำนวน 44 เครื่อง

2)  ค้ำประกันเต็มวงเงิน 345 ล้านบาท โดย TCC ในฐานะผู้ถือหุ้นใหญ่ และ

  ค้ำประกันส่วนตัววงเงิน 15 ล้านบาท โดย ดร.สันติสุข ปลูกสวัสดิ์
  ในฐานะผู้บริหารหลักและผู้ถือหุ้น

  3) ระบุให้ธนาคารเป็นผู้รับผลประโยชน์
  หรือค่าสินไหมทดแทนสำหรับการทำประกันภัยทรัพย์สินที่เป็นหลักประกัน

เดือนกรกฎาคม แต่งตั้งกรรมการ เพิ่ม 1 คน ได้แก่ นายธำรงค์ เชียรเตชากุล
และเพิ่มทุนจดทะเบียนจำนวน 100 ล้านบาท จาก 286.96 ล้านบาท เป็น 386.96 ล้านบาท
เสนอขายให้แก่ผู้ถือหุ้นเดิม เพื่อนำเงินที่ได้ไปชำระคืนเงินกู้ยืมบุคคลอื่น ทั้งนี้ TCC
ไม่ได้เข้าซื้อหุ้นเพิ่มทุนตามส่วน ส่งผลให้สัดส่วนการถือหุ้นของ TCC ใน BRP
ภายหลังการเพิ่มทุนครั้งนี้ ลดลงจาก 69.70% เหลือ 51.68%
และมีกลุ่มเจ้าหนี้เงินกู้ยืมบุคคลอื่นถือหุ้นรวมกันประมาณ 25.75%

  เดือนพฤศจิกายน ผู้ถือหุ้นบางส่วนของ BRP ได้ขายหุ้นให้กับนายธิติพงศ์ ตั้งพูนผลวิวัฒน์
  ทำให้มีสัดส่วนการถือหุ้นรวม 19.01% และได้รับแต่งตั้งเป็นกรรมการ และผู้บริหาร ตำแหน่ง
  กรรมการผู้จัดการใหญ่ ของ BRP

  ปี 2551 ผู้ถือหุ้นเดิมบางส่วนจำนวน 4 ราย และ TCC ได้ตกลงขายหุ้นสามัญที่ถือให้แก่ บริษัท
  มิลล์คอนสตีลอินดัสทรีส์ จำกัด (มหาชน) (MILL) จำนวนหุ้นรวม 65,862,251 หุ้น ที่ราคา 5
  บาท/หุ้น จากจำนวนหุ้นชำระแล้วจำนวน 77,392,702 หุ้น
  ซึ่งภายหลังการทำรายการดังกล่าวแล้วเสร็จ BRP จะพ้นจากการเป็นบริษัทย่อยของ TCC โดย
  MILL จะดำรงสถานะเป็นบริษัทแม่ของ BRP แทน และถือหุ้นในสัดส่วน 85.10%

โครงสร้างบริษัทในกลุ่ม

ณ สิ้นปี 2548 TCC คงเหลือย่อยเพียงบริษัทเดียว ได้แก่ บริษัท ทีโก้เซลส์ จำกัด
และต่อมาได้เข้าลงทุนซื้อหุ้นสามัญตามแผนฟื้นฟูกิจการของบริษัท เหล็กบูรพา อุตสาหกรรม จำกัด
จำนวน 200 ล้านบาทในเดือนสิงหาคม 2549 โดยสรุป ภาพรวมโครงสร้างการถือหุ้นในกลุ่มบริษัท
ณ 31 ธันวาคม 2550 เป็นดังนี้

99.99% 51.68%

99.99% 51.68%

หมายเหตุ : ภายหลังขายหุ้น BRP ซึ่งคาดว่าการโอนกรรมสิทธิ์จะแล้วเสร็จภายในไตรมาสที่
2/2551 TCC จะคงเหลือบริษัทย่อยเพียง
บริษัทเดียว ได้แก่ บริษัท ทีโก้เซลส์ จำกัด

ภาพรวมการประกอบธุรกิจของบริษัท และบริษัทย่อย

บริษัท ไทยแคปปิตอล คอร์ปอเรชั่น จำกัด (มหาชน) : TCC

1) ธุรกิจผลิตและจำหน่ายเครื่องปรับอากาศ : ผลิตและจำหน่ายชิ้นส่วนต่างๆ
ของเครื่องปรับอากาศ ทั้งส่วนที่ผลิตได้เอง เช่น คอล์ยร้อน คอล์ยเย็น ชุดเครื่องปรับอากาศ
ชุดเครื่องปรับสภาพน้ำยาแอร์ เครื่องทำความร้อนความเย็นอื่นๆ และผลิตภัณฑ์
ที่นำเข้าจากต่างประเทศ เช่น คอมเพรสเซอร์ มอเตอร์ เป็นต้น

ด้านการขาย แบ่งพื้นที่ขายออกเป็นตลาดส่งออกและตลาดภายในประเทศ
ในแต่ละพื้นที่ขายแบ่งตลาดออกเป็นตลาดผู้ผลิต (Original Equipment Manufacturer: OEM)
และตลาดสินค้าเปลี่ยนทดแทนหรือตลาดหลังการขาย (After market)
โดยตลาดภายในประเทศมีตลาดเครื่องปรับอากาศสำหรับบ้านและอาคารเพิ่มขึ้นอีก 1 กลุ่ม
ซึ่งยอดจำหน่ายในอดีตมีทั้งการจำหน่ายโดยตรงให้กับทั้งโรงงานประกอบรถยนต์
โรงงานประกอบเครื่องปรับอากาศสำหรับอาคารบ้านเรือน และจำหน่ายผ่านตัวแทนจำหน่าย
นอกจากนี้ สำหรับการขายสินค้าให้ลูกค้าโครงการพิเศษบางราย
บริษัทยังรับติดตั้งเครื่องปรับอากาศในรถยนต์ให้อีกด้วย

กระบวนการผลิตโดยย่อ

2) ธุรกิจค้าถ่านหิน : นำเข้า ส่งออก ซื้อขาย แลกเปลี่ยน ถ่านหิน รวมถึง
การให้บริการด้านขนส่ง ทั้งทางน้ำ บก อากาศ

ในด้านการขาย ตลาดแบ่งเป็น ภายในประเทศและต่างประเทศ โดยการดำเนินการระยะแรก
จะเน้นนำเข้าเพื่อจำหน่ายยังตลาดภายในประเทศ ซึ่งกลุ่มเป้าหมาย ได้แก่
โรงงานอุตสาหกรรมขนาดกลางและขนาดเล็กที่ใช้ถ่านหินเป็นเชื้อเพลิงพลังงาน
และจะขยายฐานตลาดสู่กลุ่มโรงงานอุตสาหกรรมขนาดใหญ่ต่อไป สำหรับตลาดต่างประเทศ
การดำเนินการช่วงแรกจะเน้นขายให้กับ
ผู้ซื้อรายใหญ่ที่มีปริมาณสั่งซื้อจำนวนมาก หรือเป็นการขายลักษณะเหมาสินค้าเป็นลำเรือ

ทั้งนี้ TCC อาจมีรายได้ส่วนเพิ่มจากการให้บริการขนส่งของเรือที่บริษัทเช่ามาเพื่อขนส่งถ่านหิน

ขั้นตอนการดำเนินงานโดยย่อของธุรกิจค้าถ่านหิน มีดังนี้

1)  กรณีนำเข้าเพื่อจำหน่ายภายในประเทศ : TCC ดำเนินการเองในขั้นตอนของ
    การซื้อถ่านหินจากเหมืองในอินโดนีเซีย
    จัดหาเรือขนส่งถ่านหินมายังท่าเทียบเรือหรือท่าขนถ่ายในประเทศ ขนถ่ายสินค้าขึ้นจากลำเรือ
    รวมถึงขนส่งโดยรถบรรทุกไปยังสถานที่จัดเก็บ
    และจัดหารถบรรทุกขนส่งสินค้าไปยังลูกค้าของบริษัท โดย TCC ว่าจ้างผู้รับเหมาเป็นผู้จัดเก็บ
    ดำเนินการคัดแยก และปรับปรุงคุณภาพถ่านหิน ให้เป็นไปตามคำสั่งซื้อของลูกค้าบริษัท

2)  กรณีจำหน่ายไปยังผู้ซื้อต่างประเทศ : แบ่ง Term การขายเป็น 2 แบบ คือ ขาย FOB โดย
    TCC ซื้อถ่านหินจากเหมืองในอินโดนีเซีย และผู้ซื้อจัดหาเรือมาขนส่งสินค้าไปเอง หรือ ขาย
    CIF โดย TCC ซื้อถ่านหิน และจัดหาเรือขนส่งสินค้าไปยังท่าเทียบเรือปลายทางที่ลูกค้าระบุ

บริษัทย่อย

1. บริษัท ทีโก้ เซลส์ จำกัด

  ดำเนินกิจกรรมทางด้านการตลาดเพื่อจำหน่ายผลิตภัณฑ์เฉพาะภายในประเทศ
  โดยซื้อผลิตภัณฑ์ชิ้นส่วนเครื่องปรับอากาศรถยนต์
  และเครื่องปรับอากาศอาคารจากบริษัทและบริษัทอื่นๆ เพื่อส่งจำหน่ายในตลาดทั่วไป
  โดยเฉพาะตลาดในส่วนที่บริษัทไม่สามารถเข้าไปแข่งขันหรือกระจายสินค้าได้อย่างทั่วถึง

2. บริษัท เหล็กบูรพา อุตสาหกรรม จำกัด

ผลิต แปรรูป และจำหน่ายเหล็กทรงยาว ทั้งประเภทเหล็กก่อสร้างทั่วไป และเหล็กก่อสร้างพิเศษ
กำลังการผลิตสูงสุด 300,000 ตัน/ปี โดยซื้อหรือนำเข้าเหล็กแท่งมารีดเป็นเหล็กเส้น
ผลิตภัณฑ์หลักที่ผลิตและจำหน่าย แบ่งออกเป็น

  1) เหล็กเส้นเสริมคอนกรีตทั่วไป (Reinforced Concrete Steel Bar)
  ประกอบด้วยเหล็กเส้นกลม และเหล็กเส้นข้ออ้อย เกรด SD24, 40 และ 50
  ใช้ในการก่อสร้างทั่วไป จัดจำหน่ายผ่านผู้แทนจำหน่าย และจำหน่ายตรงให้แก่โครงการ

  2) เหล็กเส้นชนิดเกลียว (Thread Steel Bar) ประกอบด้วย เหล็กเส้นชนิดเกลียว (Barex
  Bar) และเหล็กเส้นแรงดึงสูงชนิดเกลียว (BB Bar) ซึ่ง BB Bar
  จะถูกใช้ในการผลิตฐานรองรับน้ำหนักสูง และแรงดึงสูง จัดจำหน่ายผ่านบริษัทตัวแทน ชื่อ BB
  Bar Co., Ltd. บริษัทย่อยของ Bilfinger & Berger Vorspanntechnik GMBH
  ประเทศเยอรมันนี บริษัทก่อสร้างใหญ่อันดับ 2 ของโลก

  ในด้านการขาย ส่วนใหญ่เป็นลูกค้าภายในประเทศ ซึ่งประมาณร้อยละ 60 เป็นผู้ขายส่ง
  ส่วนที่เหลือเป็นกลุ่มผู้รับเหมาโครงการก่อสร้างขนาดใหญ่ เช่น ช.การช่าง ลูกค้ารายย่อย
  และลูกค้าต่างประเทศ โดยในส่วนของเหล็กเส้นชนิดเกลียวซึ่งเป็นผลิตภัณฑ์ที่มีมูลค่าเพิ่มสูง
  ได้แต่งตั้ง BB Bar Co., Ltd. เป็นตัวแทนจำหน่ายแต่เพียงผู้เดียว เป็นระยะเวลา 3 ปี
  นับแต่ปี 2548 คาดว่ายอดจำหน่ายไม่ต่ำกว่า 10,000 ตันต่อปี

  ในด้านการผลิต เหล็กบูรพา ได้พัฒนาเทคโนโลยีการผลิตขึ้นเอง ส่งผลให้

-   สามารถผลิตเหล็กหลายเกรดได้ จากวัตถุดิบชนิดเดียวกัน โดยใช้ระบบ Thermo
    Mechanical Control

-   เหล็กเกลียวที่ผลิตได้เป็นแบบเกลียวทั้งเส้น ทำให้ประหยัดเวลาและค่าใช้จ่ายในการเชื่อม
    โดยสามารถใช้ Coupler แทนการทาบและผูกเหล็กหรือการเชื่อม
    ทำให้สามารถจำหน่ายสินค้าได้ในราคาที่สูงกว่าเหล็กข้ออ้อยทั่วไปไม่น้อยกว่า 10%

-   สามารถผลิตเหล็กคุณภาพสูงที่นิยมใช้ในงานก่อสร้างระดับสูง เช่น การสร้างอุโมงค์
    การสร้างเขื่อนกักเก็บน้ำขนาดใหญ่ ซึ่ง ณ ปัจจุบัน เหล็กบูรพา
    เป็นผู้ผลิตในประเทศเพียงรายเดียวที่สามารถผลิตเหล็กที่มี Tensile Strength เกินกว่า
    600 mp ได้

กระบวนการผลิตโดยย่อ

[]

โครงสร้างรายได้

รายได้จากการขาย

(หน่วย : ล้านบาท)

  -------------------------------------- ----------- ----------- -----------
                                         2548        2549        2550

  TCC                                    205.03      228.53      163.72

  TCS                                    107.10      88.70       8.71

  BRP                                    -           454.96      1,215.73

  รวมรายได้จากการขายก่อนตัดรายการระหว่างกัน   312.13      772.19      1,388.16

  หัก รายการระหว่างกัน                      (16.95)     (22.81)     (4.68)

  รวมรายได้จากการขายของบริษัทและบริษัทย่อย     295.18      749.38      1,383.48
  (งบรวม)                                                        
  -------------------------------------- ----------- ----------- -----------

รายได้รวมมีรายละเอียดแบ่งตามประเภทและที่มาดังนี้

(หน่วย : ล้านบาท, %)

  ------------------------ --------- -------- -------- -------- ---------- --------
  ประเภทรายได้              2548      %        2549     %        2550       %

  สินค้าที่ผลิตเอง              250.11    84.73    690.79   92.18    1,373.85   97.86

  สินค้าซื้อมาขายไป            33.12     11.22    45.00    6.00     9.63       0.69

  เป็นยอดขายสินค้ารวม         283.23    95.95    735.79   98.19    1,383.48   98.55

  รายได้อื่นๆ                 11.95     4.05     13.59    1.81     20.35      1.45

  รวมรายได้ทั้งสิ้น             295.18    100.00   749.38   100.00   1,403.83   100.00
  ------------------------ --------- -------- -------- -------- ---------- --------

โครงสร้างรายได้ของ TCC ช่วงปี 2548 – 2550 เป็นดังนี้

(หน่วย : ล้านบาท, %)

  ------------------------ --------- -------- -------- -------- -------- --------
  จำแนกตามผลิตภัณฑ์           2548      %        2549     %        2550     %

  ยอดขายในประเทศ                                                         

  ชุดและชิ้นส่วนสำหรับรถยนต์     69.44     31.33    82.34    36.03    27.65    15.26

  ชุดและชิ้นส่วนสำหรับอาคาร     21.77     9.82     1.98     0.87     2.08     1.15

  อื่นๆ                      19.27     8.69     1.35     0.59     4.03     2.22

  รวมยอดขายในประเทศ        110.48    49.85    85.67    37.49    33.76    18.63

  ยอดขายต่างประเทศ                                                        

  ชุดและชิ้นส่วนสำหรับรถยนต์     93.27     42.08    120.70   52.81    121.00   66.77

  อื่นๆ                      1.32      0.60     6.60     2.89     8.96     4.94

  รวมยอดขายต่างประเทศ       94.59     42.68    127.30   55.70    129.96   71.71

  ยอดขายรวม                                                              

  ชุดและชิ้นส่วนสำหรับรถยนต์     162.71    73.42    203.04   88.84    148.65   82.03

  ชุดและชิ้นส่วนสำหรับอาคาร     21.77     9.82     1.98     0.87     2.08     1.15

  อื่นๆ                      20.59     9.29     7.95     3.48     12.99    7.17

  รวม                      205.07    92.53    212.97   93.19    163.72   90.34

  รายได้อื่น                  16.56     7.47     15.57    6.81     17.50    9.66

  รายได้รวม                 221.63    100.00   228.54   100.00   181.22   100.00
  ------------------------ --------- -------- -------- -------- -------- --------

โครงสร้างรายได้ของ TCS ช่วงปี 2548 – 2550 เป็นดังนี้

(หน่วย : ล้านบาท, %)

  -------------------------- -------- ------- -------- ------- -------- -------
  จำแนกตามผลิตภัณฑ์             2548     %       2549     %       2550     %

  รายได้จากการขาย             107.71   99.9    88.67    99.9    8.71     99.9

  รายได้อื่น                    0.09     0.1     0.03     0.1     0.1      0.1

  รายได้รวม                   117.68   100.0   88.70    100.0   8.72     100.0
  -------------------------- -------- ------- -------- ------- -------- -------

โครงสร้างรายได้ของ BRP ช่วงปี 2548 – 2550 เป็นดังนี้

(หน่วย : ล้านบาท, %)

  ---------------------------- --------- -------- --------- -------- --------- --------
  จำแนกตามผลิตภัณฑ์               2548      %        2549      %        2550      %

  รายได้จากการขาย                                                               

  เหล็กเส้นเสริมคอนกรีตทั่วไป        876.1     75.8%    710.7     69.9%    576.0     46.9%

  เหล็กเส้นชนิดเกลียวรับแรงดึงดูดสูง   97.0      8.4%     159.5     15.7%    454.6     37.0%

  เหล็กเพลาดำ และเพลาขาว        154.0     13.3%    102.5     10.1%    148.5     12.1%

  เศษเหล็ก                      23.7      2.1%     29.3      2.9%     36.7      3.0%

  รวม                          1,150.8   99.6%    1,002.0   98.5%    1,215.7   98.9%

  รายได้อื่น                      4.3       0.4%     15.1      1.5%     13.1      1.1%

  รายได้รวม                     1,155.1   100.0%   1,017.1   100.0%   1,228.8   100.0%
  ---------------------------- --------- -------- --------- -------- --------- --------

เป้าหมายการดำเนินธุรกิจ

พัฒนาประสิทธิภาพและความสามารถในการทำกำไรของธุรกิจปัจจุบัน
ควบคู่กับการพัฒนาคุณภาพมาตรฐานผลิตภัณฑ์, กระบวน การผลิต และบุคลากร
รวมถึงแสวงหาธุรกิจที่มีศักยภาพเพื่อขยายฐานธุรกิจให้สามารถสร้างผลกำไรได้อย่างยั่งยืนในระยะยาว